Εράσμους ντε Μπι

Ο Εράσμους ντε Μπι (φλαμανδικά: Erasmus de Bie, Αμβέρσα, 1629 - Αμβέρσα, 1675) ήταν Φλαμανδός ζωγράφος, γνωστός για τα τοπία του και τις απόψεις πόλεων.

Βιογραφία
Ελάχιστα στοιχεία είναι γνωστά για τη ζωή του Εράσμους ντε Μπι. Γεννήθηκε στην Αμβέρσα, γιος του ζωγράφου Φρανς ντε Μπι του πρεσβύτερου. Βαπτίστηκε στις 20 Δεκεμβρίου 1629 στον ναό της Αγίας Βαλπουργίας της Αμβέρσας.Frans Jozef Peter Van den Branden, Geschiedenis der Antwerpsche schilderschool, Antwerpen, 1883, p. 1028-1029 
Μαθήτευσε στον Ντάβιντ Ράικερτ ΙΙ το 1641 και έγινε δεκτός στη Συντεχνία του Αγίου Λουκά της Αμβέρσας το 1645 - 1646.B. Van Haute, 'David III Ryckaert: A Seventeenth-Century Flemish Peasant Painter of Peasant Scenes', Brepols, 1999The Meir by Erasmus de Bie  at Barok in VlaanderenPh. Rombouts en Th. Van Lerius, 'De Liggeren en andere Historische Archieven der Antwerpsche Sint Lucasgilde, onder Zinkspreuk: "Wy Jonsten Versaemt"', Julius de Koninck, 1871, p. 373.

Νυμφεύτηκε την Καταρίνα Ντάγκλας, την επιλεγόμενη "de Schot" (η Σκωτσέζα) και απέκτησαν μαζί τους Φρανς και Γιαν Μπάπτιστ ντε Μπι, οι οποίοι έγιναν και οι δύο ζωγράφοι. Ο Γιαν Μπάπτιστ μετοίκησε στη Βιέννη, όπου και δραστηριοποιήθηκε.Erasmus de Bie at the Ολλανδικό Ίδρυμα Ιστορίας της Τέχνης Jean Baptiste de Bie at the Ολλανδικό Ίδρυμα Ιστορίας της Τέχνης 

Μεταξύ 1660 και 1666, ο Εράσμους είχε μαθητές, ένας από τους οποίους ήταν ο γιος του, Φρανς.

Έργο
Είναι γνωστός για τους πίνακες με αρχιτεκτονήματα, ιδιαίτερα σκηνές από πόλεις, σκηνές καθημερινότητας και τοπία σε ιταλικό ύφος.Arthur Edwin Bye, 'History of the Bye family and some allied families', Correll Print. Co., 1956 Αναφέρεται επίσης και ως δημιουργός πινάκων με θρησκευτικού περιεχομένου σκηνές και συνθέσεις με ζώα. Υογραφές του που έχουν διασωθεί είναι τα κεφαλαία ED (ενωμένα μεταξύ τους) και BIE.

Η βασική του ειδικότητα ήταν η σύνθεση τοπίων με ζωντανές σκηνές, ιδιαίτερα η απεικόνιση πλατειών πόλεων. Συνεργάστηκε με άλλους καλλιτέχνες στην Αμβέρσα, για τους οποίους ζωγράφιζε το "σταφάζ" (πληθύσμωση του έργου με ανθρώπινες μορφές). Αυτό τεκμηριώνεται από τα έγγραφα του εμπόρου έργων τέχνης στην Αμβέρσα Χούλλαμ Φορχόντ (Guillam Forchondt), ο οποίος αναφέρει δύο ανώνυμα εσωτερικά εκκλησιών με μορφές που ζωγράφισε ο ντε Μπι.

Ζωγράφισε ιταλικού ύφους τοπία ανάμεσα σε ρωμανικά κτίσματα, τα οποία πληθύσμωσε με πολλές μορφές ανθρώπων και ζώων, που θυμίζουν το ύφος των ρωπογράφων που δραστηριοποιήθηκαν στη Ρώμη και έγιναν γνωστοί ως Bamboccianti. Παράδειγμα τέτοιου έργου είναι το Campo Vaccino (σήμερα στη συλλογή της Πινακοθήκης Τέχνης Βικτόρια στο Μπαθ του Σόμερσετ.Campo Vaccino  in the collection of the Victoria Art Gallery in Bath Αναφέρεται, επίσης, ως δημιουργός τουλάχιστον ενός χειμερινού τοπίου και δύο θαλασσογραφιών.

Η σύνθεσή του Η "OmmegangΜε τον όρο αυτόν αναφέρονται μεσαιωνικής προελεύσεως μεγαλοπρεπείς παρελάσεις στην περιοχή των Κάτω Χωρών" στην Αμβέρσα επαναλήφθηκε πολλές φορές από άλλους Φλαμανδούς καλλιτέχνες, όπως ο Αλεξάντερ φαν Μπρέντελ.Une procession animée  at Musėe de Flandre  Μπορεί και ο ίδιος να εμπνεύστηκε τη σύνθεση από το έργο με το ίδιο θέμα του Πίτερ φαν Ελστ.Peter van Aelst, The Ommegang on the Meir in Antwerp, at Jean Moust

Παραπομπές

Κατηγορία:Φλαμανδοί ζωγράφοι